તમારા વાળની લંબાઈ અને જથ્થાને ધ્યાનમાં રાખીને ડાઈના થોડા બોક્સ સાથે ખરીદો. અડધા રસ્તે ડાઈ ખૂટી પડશે તો તમે હેરાન થઈ જશો. આ કારણે એક જ શેડના વધારે બોક્સ રાખવા ફાયદાકારક છે. કલર કરતા પહેલા મહેંદી કરવાની ભૂલ ક્યારેય ન કરશો. તેને કારણે વાળ ડ્રાય થઈ જાય છે અને હેર કલર લાંબો નથી ટકતો. તમારા વાળના છેવાડાના ભાગમાં વધારે કલર ન કરશો કારણ કે તે વાળનો સૌથી નબળો ભાગ હોય છે. આમ કરવાથી હેરફોલ વધી જાય છે. તમારા વાળના છેડા પર હળવો તેલ વાળો હાથ ફેરવીને કલર લગાવશો તો વધુ ફાયદો થશે. કલર કર્યા બાદ જેટલી વાર વાળ ધુઓ તેટલી વાર હેર સિરમ યુઝ કરો. આ કારણે તમારા વાળ ચમકદાર રહેશે. સામાન્ય રીતે હેર કલર કરવા વચ્ચે 5થી 6 મહિનાનો ગાળો રાખવો જોઈએ.